钦定古今图书集成/明伦汇编/官常典/第291卷 > 杨处纲
## 钦定古今图书集成/明伦汇编/官常典/第291卷 > 杨处纲

按《隋书》本传：“处纲，高祖族父也。生长北边，少习骑射。
在周尝以军功拜上仪同。高祖受禅，赠其父锺葵为
柱国尚书令、义城县公，以处纲袭焉。授开府，督武候
事。寻为太子宗卫率，转左监门郎将。后数载，起授右
领军将军。处纲虽无才艺，而性质直，在官彊济，亦为
当时所称。寻拜蒲州刺史，吏民悦之。进位大将军，后”
迁秦州总管，卒官，谥曰“恭。”弟处乐，官至雒州刺史。汉
王谅之反也，朝廷以为有二心，废锢不齿。